techiaith/cofnodycynulliad_en-cy huggingface dataset:
English: I thank you very much for that question and I'm acutely aware of the important role that carers play in supporting the people - the loved ones - whom they care for, but also the economic benefit that they offer to our country as well, as you've just outlined for us. In reflection of that, the Social Services and Well-being (Wales) Act 2014 gives, for the first time, carers the same rights as the people whom they care for, which I think is a big step forward in terms of our support and our commitment to carers. But you're absolutely right that our Welsh Labour manifesto identifies respite care as an important service for carers. In fact, when I meet with carers and carers' organisations, and when my officials do so, respite really does come up as the No. 1 ask for carers, whether it's a few hours a week or a week or two a year. So, I think we need to take a flexible approach to that. So, I'll be ensuring that respite care and alternative care are very much a key priority when we deliver on another one of our commitments, which is to refresh our carers strategy. That will be happening later this year. I know that this particular approach is supported by our stakeholders as well. We'll be having further discussions with health, with local authorities, and the third sector in terms of how our respite offer will look for carers in future.
Welsh: Diolch yn fawr iawn am y cwestiwn hwnnw ac rwy'n ymwybodol iawn o'r rôl bwysig y mae gofalwyr yn ei chwarae yn cefnogi'r bobl - yr anwyliaid - y maent yn gofalu amdanynt, ond hefyd y fantais economaidd y maent yn ei chynnig i'n gwlad, yn ogystal, fel rydych newydd ei ddisgrifio. I adlewyrchu hynny, mae Deddf Gwasanaethau Cymdeithasol a Llesiant (Cymru) 2014, am y tro cyntaf, yn rhoi'r un hawliau i ofalwyr â'r bobl y maent yn gofalu amdanynt, a chredaf fod hwn yn gam mawr ymlaen o ran ein cefnogaeth a'n hymrwymiad i ofalwyr. Ond rydych yn hollol gywir fod ein maniffesto Llafur Cymru yn nodi gofal seibiant fel gwasanaeth pwysig i ofalwyr. Yn wir, pan fyddaf yn cyfarfod â gofalwyr a sefydliadau gofalwyr, a phan fydd fy swyddogion yn gwneud hynny, mae seibiant yn bendant ar frig y rhestr o ran yr hyn y mae gofalwyr yn gofyn amdano, boed yn ychydig oriau'r wythnos neu wythnos neu ddwy y flwyddyn. Felly, rwy'n credu bod angen i ni fod yn hyblyg ynglŷn â hynny. Felly, byddaf yn sicrhau bod gofal seibiant a gofal amgen yn bendant yn flaenoriaethau allweddol wrth i ni gyflawni un arall o'n hymrwymiadau, sef adnewyddu ein strategaeth gofalwyr. Bydd hynny'n digwydd yn ddiweddarach eleni. Gwn fod ein rhanddeiliaid yn cefnogi'r dull penodol hwn o fynd ati hefyd. Byddwn yn cael trafodaethau pellach gydag iechyd, gydag awdurdodau lleol, a'r trydydd sector o ran sut beth fydd ein cynnig seibiant i ofalwyr yn y dyfodol.
English: Thank you for that response. I'm not quite sure if it's quite said that there will be a fund introduced as a result of the carers strategy, but I'll watch out and hope for the best on that for now. Moving on, some good news from the Princess of Wales Hospital in my region and, indeed, from the Betsi Cadwaladr University Local Health Board as well: as a matter of course, they're now taking a common-sense approach to the role of carers when consulting, treating and sharing information about patients with dementia. I think it comes to something when carers are being asked routinely to produce copies of powers of attorney before a carer can be given vital information when it's clear that the patient themselves doesn't have the mental capacity to understand what they're being told. Can you give us an indication of the arguments that you'll be putting to the Cabinet Sectary for health about the rights and responsibilities of carers, which will need to be reflected in the new dementia strategy?
Welsh: Diolch i chi am yr ateb hwnnw. Nid wyf yn hollol siŵr a ddywedwyd y byddai cronfa'n cael ei chyflwyno o ganlyniad i'r strategaeth gofalwyr, ond byddaf yn cadw llygad ac yn gobeithio'r gorau ynglŷn â hynny am y tro. Gan symud ymlaen, ychydig o newyddion da o Ysbyty Tywysoges Cymru yn fy rhanbarth ac yn wir, o Fwrdd Iechyd Lleol Prifysgol Betsi Cadwaladr hefyd: fel mater o drefn, maent yn awr yn mabwysiadu ymagwedd o synnwyr cyffredin tuag at rôl gofalwyr wrth ymgynghori, trin a rhannu gwybodaeth am gleifion â dementia. Nid wyf yn credu ei bod hi'n iawn fod gofyn fel mater o drefn i ofalwyr ddarparu copïau o ddogfennau atwrneiaeth cyn y gellir rhoi gwybodaeth hanfodol i ofalwr pan fo'n amlwg nad oes gan y claf ei hun alluedd meddyliol i ddeall yr hyn a ddywedir wrthynt. A allwch roi syniad o'r dadleuon y byddwch yn eu cyflwyno i Ysgrifennydd y Cabinet dros iechyd ynglŷn â hawliau a chyfrifoldebau gofalwyr y bydd angen eu cynnwys yn y strategaeth dementia newydd?
English: Well, thank you for that answer as well. If I am hearing you correctly, there will be a sort of cross-over between the dementia strategy and the carers strategy, in terms of the input that goes into both from the Carers Alliance, for example. I know that what I'm going to ask you next is something that is of great importance to everybody here in the Assembly, and that's the fact that, in recent years, we've seen the amount that local authorities are willing or able to pay for the cost of care services and care providers. I hope that we would all agree that the very least that care worker could expect is a living wage; payment for travel between visits, if they are working in people's homes; reasonable hours for work; and time to care properly for the people that they are looking after. I know that the social services Act envisages different models for delivering social care, but costs are still going to rise, regardless of the model, as the needs of the population grow, not least, of course, through us all living longer. What work are you doing now to plan for the medium- and long-term financial sustainability of paying for social care, regardless of which model is adopted in any given part of Wales?
Welsh: Wel, diolch i chi am yr ateb hwnnw hefyd. Os wyf yn eich clywed yn gywir, bydd rhyw fath o groesi drosodd rhwng y strategaeth dementia a'r strategaeth gofalwyr, o ran y mewnbwn i'r ddwy gan y Gynghrair Cynhalwyr, er enghraifft. Gwn fod yr hyn rwy'n mynd i'w ofyn i chi nesaf yn rhywbeth sydd o bwys mawr i bawb yma yn y Cynulliad, sef y ffaith ein bod, yn y blynyddoedd diwethaf, wedi gweld y swm y mae awdurdodau lleol yn barod i'w dalu neu'n gallu ei dalu am gost gwasanaethau gofal a darparwyr gofal. Rwy'n gobeithio y byddem i gyd yn cytuno mai'r lleiaf y gallai gweithiwr gofal ei ddisgwyl yw cyflog byw; cael eu talu am deithio rhwng ymweliadau os ydynt yn gweithio yng nghartrefi pobl; oriau gwaith rhesymol; ac amser i ofalu'n iawn am y bobl y maent yn gofalu amdanynt. Gwn fod y Ddeddf gwasanaethau cymdeithasol yn rhagweld gwahanol fodelau ar gyfer darparu gofal cymdeithasol, ond mae'r costau'n mynd i ddal i godi, er gwaetha'r model, wrth i anghenion y boblogaeth dyfu, nid yn lleiaf, wrth gwrs, oherwydd ein bod ni i gyd yn byw'n hirach. Pa waith rydych yn ei wneud yn awr i gynllunio ar gyfer cynaliadwyedd ariannol tymor canolig a hirdymor talu am ofal cymdeithasol, pa fodel bynnag a fabwysiedir mewn unrhyw ran benodol o Gymru?
English: Thank you for the question. The vast majority of people access the NHS through primary care. We remain committed to improving access to primary care, working with clusters. This will include new initiatives like improving pharmacy-based services and physiotherapy-based services and other therapies as well. We will of course maintain our commitment to also providing high-quality care within our hospitals.
Welsh: Diolch am y cwestiwn. Mae'r mwyafrif helaeth o bobl yn cael mynediad at y GIG drwy ofal sylfaenol. Rydym yn parhau i fod wedi ymrwymo i wella mynediad at ofal sylfaenol, gan weithio gyda chlystyrau. Bydd hyn yn cynnwys mentrau newydd megis gwella gwasanaethau fferyllfeydd a gwasanaethau sy'n seiliedig ar ffisiotherapi a therapïau eraill hefyd. Wrth gwrs, byddwn yn cynnal ein hymrwymiad i ddarparu gofal o ansawdd uchel yn ein hysbytai hefyd.
English: It doesn't surprise me, Cabinet Secretary, that you fail to mention the referral-to-treatment-times targets, which of course have been missed on a regular basis and have been for many years here in Wales. And, of course, the hospital that serves my constituents, Ysbyty Glan Clwyd in Bodelwyddan, has some appalling referral-to-treatment times that it's currently working to: ear, nose and throat appointments, 36 weeks, just for the first outpatient appointment; restorative dentistry, 35 weeks; orthodontics, 76 weeks from referral to first appointment; pain management, 42 weeks. The list goes on. When are you going to pull your finger out and get this situation sorted, so that my constituents can get access to services when they need them?
Welsh: Nid yw'n syndod i mi, Ysgrifennydd y Cabinet, nad ydych yn crybwyll y targedau amseroedd aros rhwng atgyfeirio a thriniaeth, sydd wrth gwrs wedi eu methu'n rheolaidd a hynny ers blynyddoedd lawer yma yng Nghymru. Ac wrth gwrs, mae gan yr ysbyty sy'n gwasanaethu fy etholwyr, Ysbyty Glan Clwyd ym Modelwyddan, rai amseroedd aros rhwng atgyfeirio a thriniaeth ofnadwy y mae ar hyn o bryd yn gweithio o'u mewn: apwyntiadau clust, trwyn a gwddf, 36 wythnos, ar gyfer yr apwyntiad claf allanol cyntaf yn unig; deintyddiaeth adferol, 35 wythnos; orthodonteg, 76 wythnos rhwng atgyfeirio a'r apwyntiad cyntaf; rheoli poen, 42 wythnos. Mae'r rhestr yn ddiddiwedd. Pa bryd rydych chi'n mynd i dynnu eich bys allan a chael trefn ar y sefyllfa hon, er mwyn i fy etholwyr gael mynediad at wasanaethau pan fydd eu hangen arnynt?
English: Cabinet Secretary, would you agree with me that giving patients faster access to the appropriate service or healthcare professional is critical to ensuring that people are treated as quickly as possible? Therefore, what steps are being taken in north Wales to ensure that patients have the option to be treated by the right healthcare professionals whilst also supporting our GPs?
Welsh: Ysgrifennydd y Cabinet, a fyddech yn cytuno bod rhoi mynediad cyflymach i gleifion at y gwasanaeth neu'r gweithiwr gofal iechyd proffesiynol priodol yn hanfodol i sicrhau bod pobl yn cael eu trin cyn gynted â phosibl? Felly, pa gamau sy'n cael eu rhoi ar waith yng ngogledd Cymru i sicrhau bod gan gleifion y dewis i gael eu trin gan y gweithwyr gofal iechyd proffesiynol cywir, gan gefnogi ein meddygon teulu ar yr un pryd?
English: Well, I absolutely agree with the point that is being made, and this is part of the challenge of dealing with headline RTT, actually, because lots of people who are on lists at present don't actually need operative procedures, and so, it's partly about making sure they go to the right place at the right time at the start of their care journey. So, for example - I've talked about this before and I'll keep on saying it, because it is a really good and obvious example - physiotherapy services and primary care. About 30 per cent of people who attend GP appointments have musculoskeletal problems. Almost all of those people could see the physiotherapist first, and most of those people will have their issues resolved by the physio. If they then need to be referred on, either to a GP or a specialist, that can take place. That will release pressure away from the GP - and also what we're doing in pharmacy as well. The Choose Pharmacy platform is really important, because of not just the value of the minor ailments scheme, which is of value in itself - and we've seen examples of significant percentages of people being deferred away from the GP to pharmacy appropriately - but also the opportunity for more services to be delivered in the community pharmacy setting, releasing time and pressure for GPs to see people who really do need them and the expertise that they provide. So, that will be a consistent theme of this Government, and I believe patients will see a definite difference and improvement as a result.
Welsh: Wel, rwy'n cytuno'n llwyr â'r pwynt a wneir, ac mae hyn yn rhan o'r her o ymdrin â'r prif amseroedd aros rhwng atgyfeirio a thriniaeth mewn gwirionedd, oherwydd nid oes angen llawdriniaeth ar lawer o'r bobl sydd ar restrau ar hyn o bryd, ac felly, mae'n ymwneud yn rhannol â gwneud yn siŵr eu bod yn mynd i'r lle iawn ar yr adeg iawn ar ddechrau eu taith ofal. Felly, er enghraifft - rwyf wedi siarad am hyn o'r blaen a byddaf yn parhau i'w ddweud, oherwydd ei fod yn enghraifft dda ac amlwg iawn - gwasanaethau ffisiotherapi a gofal sylfaenol. Mae gan oddeutu 30 y cant o'r bobl sy'n mynychu apwyntiadau meddygon teulu broblemau cyhyrysgerbydol. Gallai bron bob un o'r bobl hynny weld y ffisiotherapydd yn gyntaf, a bydd problemau'r mwyafrif o'r bobl hynny yn cael eu datrys gan y ffisiotherapydd. Os oes angen eu hatgyfeirio wedyn, naill ai at feddyg teulu neu arbenigwr, gall hynny ddigwydd. Bydd hynny'n rhyddhau pwysau oddi ar y meddyg teulu - a hefyd yr hyn rydym yn ei wneud mewn fferylliaeth. Mae'r cynllun Dewis Fferyllfa yn bwysig iawn, nid yn unig oherwydd gwerth y cynllun mân anhwylderau, sy'n werthfawr ynddo'i hun - ac rydym wedi gweld enghreifftiau o ganrannau sylweddol o bobl yn cael eu cyfeirio'n briodol oddi wrth y meddyg teulu at fferyllfa - ond hefyd y cyfle i ddarparu mwy o wasanaethau mewn fferyllfeydd cymunedol, gan ryddhau amser a phwysau er mwyn i feddygon teulu allu gweld pobl sydd eu hangen go iawn a'r arbenigedd y maent yn ei ddarparu. Felly, bydd honno'n thema gyson gan y Llywodraeth hon, a chredaf y bydd cleifion yn gweld gwahaniaeth a gwelliant pendant o ganlyniad i hynny.
English: Following a decision taken by health chiefs in Cheshire to close a special unit for babies born before 32 weeks in the Countess of Chester Hospital because of the increase in the number of deaths there, and to move it to Arrowe Park, can you tell us what impact this will have on babies from Wales and intensive care services for newborn babies in north Wales?
Welsh: Yn dilyn penderfyniad gan benaethiaid iechyd Caer i gau uned gofal arbennig i blant sydd wedi'u geni dan 32 wythnos oed yn ysbyty'r Countess of Chester, oherwydd cynnydd yn y marwolaethau yno, a'i symud nawr i Arrowe Park, a allwch chi ddweud wrthym ni ba effaith y bydd hyn yn ei chael ar fabanod o Gymru a gwasanaethau gofal dwys i fabanod newydd-anedig yn y gogledd?
English: I thank the Member for the question - I'm aware of the issue, which is obviously a serious one. We do have proper commissioning arrangements for care where it's needed for babies to travel, but the additional potential travel is an issue that we need to think about, and how we support families. I'm interested in making sure that, in the care that we do need to commission, where people will naturally need to go for services across the border in different parts of Wales, that we're properly assured about the quality of care that is provided, but also that our families are supported when they need to go over the border for this particular specialist care, but also, with the special care that we provide within Wales, that we assure ourselves about the quality of care and the sustainability of that care as well. So, it does mean that there are difficult choices for us to make about properly concentrating the very specialist care that this does represent and making sure that people have good, quality access to the very best care, and not simply making sure that we provide lots of different services that aren't sustainable and that don't provide the right quality of care that I think families and babies deserve.
Welsh: Diolch i'r Aelod am y cwestiwn - rwy'n ymwybodol o'r mater, sy'n amlwg yn un difrifol. Mae gennym drefniadau comisiynu priodol ar gyfer gofal lle mae angen i fabanod deithio, ond mae'r teithio ychwanegol posibl yn fater sydd angen i ni ei ystyried, a sut rydym yn cefnogi teuluoedd. Rwy'n awyddus i wneud yn siŵr fod gennym sicrwydd ynghylch safon y gofal a ddarperir o ran y gofal y mae angen i ni ei gomisiynu, lle bydd angen i bobl ddefnyddio gwasanaethau dros y ffin, yn naturiol, mewn gwahanol rannau o Gymru, ond hefyd fod ein teuluoedd yn cael cefnogaeth pan fydd angen iddynt fynd dros y ffin i gael y gofal arbenigol hwn, a hefyd, o ran y gofal arbennig a ddarparwn yng Nghymru, ein bod yn sicrhau ein hunain ynglŷn ag ansawdd a chynaliadwyedd y gofal hwnnw hefyd. Felly, mae hynny'n golygu bod gennym ddewisiadau anodd o ran canolbwyntio'r gofal arbenigol hwn yn briodol, a sicrhau bod pobl yn cael mynediad o safon uchel at y gofal gorau, yn hytrach na dim ond sicrhau ein bod yn darparu llawer o wasanaethau gwahanol nad ydynt yn gynaliadwy ac nad ydynt yn darparu gofal o'r ansawdd iawn y credaf fod teuluoedd a babanod yn ei haeddu.
English: My priorities are to provide the people of Pembrokeshire with health services that deliver the best possible outcomes for patients. I will, of course, be guided by the best and most up-to-date clinical evidence and advice to deliver the high-quality healthcare that the people of Pembrokeshire deserve.
Welsh: Fy mlaenoriaethau yw darparu gwasanaethau iechyd i bobl Sir Benfro sy'n sicrhau'r canlyniadau gorau posibl i gleifion. Byddaf yn cael fy arwain, wrth gwrs, gan y dystiolaeth a'r cyngor clinigol gorau a diweddaraf er mwyn darparu'r gofal iechyd o'r safon uchel y mae pobl Sir Benfro yn ei haeddu.
English: Cabinet Secretary, you won't be surprised to hear me say that my constituents' priorities are to reintroduce the special care baby unit and full-time paediatric services at Withybush hospital. However, you've made it quite clear that the Welsh Government's changes to services at Withybush hospital have come about as a result of the Royal College of Paediatrics and Child Health review, which concluded that there was no harm facing patients in Pembrokeshire. But I put it to you that, in order to be meaningful, the review should have collated and collected a large pool of data over a significant period of time before concluding that there is no harm facing patients. Therefore, in the circumstances, what plans does the Welsh Government have to conduct more research into this matter so that the statistical evidence is fully reliable, because I believe that the changes that have been made are unsafe for the people that I represent?
Welsh: Ysgrifennydd y Cabinet, ni fyddwch yn synnu fy nghlywed yn dweud mai blaenoriaethau fy etholwyr yw ailgyflwyno'r uned gofal arbennig babanod a'r gwasanaethau pediatrig amser llawn yn ysbyty Llwynhelyg. Fodd bynnag, rydych wedi ei gwneud yn gwbl glir fod newidiadau Llywodraeth Cymru i wasanaethau Ysbyty Llwynhelyg wedi digwydd o ganlyniad i adolygiad y Coleg Brenhinol Pediatreg ac Iechyd Plant, a ddaeth i'r casgliad nad oedd cleifion yn Sir Benfro yn wynebu unrhyw niwed. Ond er mwyn iddo fod yn ystyrlon, awgrymaf y dylai'r adolygiad fod wedi coladu a chasglu llawer iawn o ddata dros gyfnod sylweddol o amser cyn dod i'r casgliad nad yw'r cleifion yn wynebu unrhyw niwed. Felly, dan yr amgylchiadau, pa gynlluniau sydd gan Lywodraeth Cymru i ymchwilio rhagor i'r mater hwn er mwyn i'r dystiolaeth ystadegol fod yn gwbl ddibynadwy, gan nad wyf yn credu bod y newidiadau a wnaed yn ddiogel ar gyfer y bobl rwy'n eu cynrychioli?
English: I'd like to follow up the question that was asked by Rhun earlier, and that is: in the light of the decision in England to reject the contract by junior doctors, there could be a real impact in terms of morale in the NHS in England. I just wondered if you could tell us what you could do in addition to really attract, possibly, some of those people who are disillusioned with the system as it is being conducted in England.
Welsh: Hoffwn ddilyn y cwestiwn a ofynnwyd gan Rhun yn gynharach: yng ngoleuni penderfyniad meddygon iau Lloegr i wrthod y contract, gallai hynny effeithio'n wirioneddol ar forâl yn y GIG yn Lloegr. Tybed a allwch ddweud wrthym beth arall y gallech ei wneud, o bosibl, i ddenu rhai o'r bobl sydd wedi eu dadrithio â'r ffordd y mae'r system yn cael ei rhedeg yn Lloegr.
English: Thank you for the question. As I said earlier, we do not intend to go down the route that England is going down by imposing a contract. A big reason why that contract was rejected was because doctors don't trust the UK Government, and that's such a damaging state of affairs. I'm pleased that we do have a relationship of trust with the British Medical Association here in Wales, and they recognise that after the vote on rejecting the junior doctors contract. So, I will be meeting them, and we will of course be making clear to junior doctors in England and any other part of the UK that they will be respected and valued if they want to live and work here in Wales. It's not just about making the offer to people in England, but to positively say there are good reasons to come here to Wales to live and work in a system where they will be trusted and respected. We are actively listening to and engaging with doctors to understand what we need to do to improve the quality of training available. I'm actually really optimistic about this because the Royal College of General Practitioners and the BMA themselves are actively engaged in the work that we're doing. They think that we're on the right path and we're doing the right things. The challenge for us is to do it at scale and at pace and deliver the sort of healthcare that we want here in Wales, and the number of doctors that we recognise we need as well.
Welsh: Diolch am eich cwestiwn. Fel y dywedais yn gynharach, nid ydym yn bwriadu dilyn yr un trywydd â Lloegr drwy osod contract. Un rheswm pwysig pam y gwrthodwyd y contract hwnnw oedd am nad yw meddygon yn ymddiried yn Llywodraeth y DU, ac mae honno'n sefyllfa andwyol tu hwnt. Rwy'n falch fod gennym berthynas iach gyda Chymdeithas Feddygol Prydain yma yng Nghymru, ac maent yn cydnabod hynny ar ôl y bleidlais i wrthod contract y meddygon iau. Felly, byddaf yn cyfarfod â hwy, a byddwn yn ei gwneud yn glir i feddygon iau yn Lloegr ac unrhyw ran arall o'r DU y byddant yn cael eu parchu a'u gwerthfawrogi os ydynt yn dymuno byw a gweithio yma yng Nghymru. Mae'n ymwneud nid yn unig â rhoi'r cynnig i bobl yn Lloegr, ond â dweud yn gadarnhaol fod yna resymau da dros ddod yma i Gymru i fyw ac i weithio mewn system a fydd yn ymddiried ynddynt ac yn eu parchu. Rydym yn mynd ati i wrando ac i ymgysylltu â meddygon i ddeall beth sydd angen i ni ei wneud er mwyn gwella ansawdd yr hyfforddiant sydd ar gael. Mewn gwirionedd, rwy'n optimistaidd iawn ynglŷn â hyn gan fod Coleg Brenhinol yr Ymarferwyr Cyffredinol a Chymdeithas Feddygol Prydain eu hunain yn rhan weithredol o'r gwaith a wnawn. Credant ein bod ar y trywydd cywir a'n bod yn gwneud y pethau cywir. Yr her i ni yw gwneud hynny'n llawn ac yn gyflym, a darparu'r math o ofal iechyd a ddymunwn yma yng Nghymru, a'r nifer o feddygon rydym yn cydnabod sydd eu hangen arnom hefyd.
English: In light of the fact that there is a shortage of GPs and primary care services in south Pembrokeshire, I would like a statement from the Cabinet Secretary that he is confident that the service is safe for the constituents in Pembrokeshire. Secondly, would he like to explain why he hasn't supported making the experiment of the minor injuries unit in Tenby, which was opened over Easter, into something that is available throughout the tourist period at least?
Welsh: Yn wyneb y ffaith bod diffyg meddygon teulu a gwasanaethau gofal sylfaenol yn ne sir Benfro, byddwn i'n hoffi cael datganiad gan yr Ysgrifennydd Cabinet ei fod e'n hyderus bod y gwasanaeth yna yn saff ar gyfer etholwyr yn sir Benfro. Yn ail, a hoffai e esbonio pam nad yw e wedi cefnogi troi'r arbrawf i wneud yr uned mân ddamweiniau a oedd wedi'i agor dros y Pasg yn Ninbych-y-pysgod yn rhywbeth sydd yn digwydd drwy gydol y flwyddyn dwristaidd o leiaf?